Namanganda boshqaruvni yo‘qotgan Lacetti beton to‘siqqa borib urildi

Namangan shahrining Amir Temur ko‘chasida Lacetti ishtirokida yo‘l-transport hodisasi sodir bo‘ldi. Bu haqda Namangan viloyati IIB JXX YHXB axborot xizmati xabar berdi.

Ma’lum qilinishicha, 25-iyun soat 02:30 larda Lacetti boshqarib ketayotgan haydovchi harakat xavfsizligini ta’minlay olmay, beton to‘siqqa borib urilgan. Hodisa oqibatida avtomashina texnik shikastlangan, jarohat olganlar yo‘q.
Hozirda holat yuzasidan qo‘shimcha surishtiruv ishlari olib borilmoqda.
Avvalroq Surxondaryoda Isuzu va “KamAZ” to‘qnashib, yonib ketgani, Namanganda yuk mashinasi Damas’lar ortilgan treylerga kelib urilgani, Samarqandda katta tezlikda harakatlangan Nexia daraxtga urilishi oqibatida bir yo‘lovchi halok bo‘lgani to‘g‘risida xabar berilgandi.